|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS** **RAJONO REČIONIŲ UNIVERSALAUS DAUGIAFUNKCIO**  **CENTRO LIKVIDAVIMO** |
| 2020 m. ~~kovo~~ **balandžio**  d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.106 straipsnio 1 punktu, 2.108 straipsniu, Lietuvos Respublikos biudžetinių įstaigų įstatymo 15 straipsnio 2 ir 3 dalimis, Ukmergės rajono savivaldybės taryba n u s p r e n d ž i a:

1. Likviduoti nuo 2020 m. rugsėjo 1 d. Ukmergės rajono Rečionių universalų daugiafunkcį centrą (toliau – Centras), juridinio asmens kodas 302542159, buveinės adresas Viktoro Bergo g. 8, Rečionių k., Vidiškių sen., Ukmergės rajonas.

2. Paskirti likvidatore Ukmergės rajono Rečionių universalaus daugiafunkcio centro direktorę Gražiną Buteikienę, nustatant darbo sutarties terminą iki 2020 m. rugpjūčio 31 d. ir ~~1780~~ **1850** eurų dydžio mėnesinį atlyginimą.

3*.* Pavesti Ukmergės rajono savivaldybės merui, esant Gražinos Buteikienės sutikimui, pakeisti darbo sutartį su Centro direktore Gražina Buteikiene, vietoj Centro direktoriaus pareigų pavadinimo įrašyti Centro likvidatoriaus pareigų pavadinimą.

4. Įpareigoti Centro likvidatorę:

4.1. pateikti šį sprendimą Juridinių asmenų registrui teisės aktų nustatyta tvarka;

4.2. viešai paskelbti apie Centro likvidavimą tris kartus ne mažesniais kaip trisdešimties dienų intervalais arba paskelbti viešai vieną kartą ir pranešti raštu visiems kreditoriams.

4.3*.* atsiskaičius su Centro darbuotojais ir kreditoriais, grąžinti nepanaudotas pinigines lėšas į Ukmergės rajono savivaldybės iždo sąskaitą;

4.4. Organizuoti įstatymų nustatyta tvarka Centro turto inventorizaciją pagal sprendimo likviduoti Centrą priėmimo dienos būklę;

4.5. Centro likvidavimo procedūrą baigti iki 2020 m. rugpjūčio 31 d.;

4.6. atlikti kitas teisės aktais nustatytas likvidatoriaus pareigas.

5. Nustatyti, kad:

5.1. likvidatorius:

5.1.1. turi Centro direktoriaus teises ir pareigas;

5.1.2. atstovauja Centrui valstybės ir savivaldybės valdžios ir valdymo institucijose, teisme ir santykiuose su kitais juridiniais bei fiziniais asmenimis.

5.2. Centro likvidavimo procedūros vykdomos vadovaujantis Lietuvos Respublikos civiliniu kodeksu, Lietuvos Respublikos biudžetinių įstaigų įstatymu ir kitais teisės aktais;

5.3. sprendimo vykdymo kontrolę atlieka savivaldybės administracijos direktorius.

Savivaldybės meras

Projektą parengė

Švietimo ir sporto skyriaus

vyriausioji specialistė Irena Lukoševičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS** **RAJONO REČIONIŲ UNIVERSALAUS**

**DAUGIAFUNKCIO CENTRO LIKVIDAVIMO“**

**AIŠKINAMASIS RAŠTAS**

2020 m. kovo 10 d.

Ukmergė

**1. Sprendimo projekto rengimo pagrindas:** Pagrindas – Lietuvos Respublikos vietos savivaldos įstatymo 16 straipsnio 2 dalies 21 punktas, kuris numato, jog Savivaldybės taryba gali steigti, reorganizuoti ir liūkviduoti biudžetines įstaigas, kurių savininkė ji yra. Lietuvos Respublikos biudžetinių įstaigų įstatymo15 straipsnis numato biudžetinių įstaigų likvidavimo tvarką ir eiliškumą.

**2. Sprendimo projekto tikslas ir esmė:**

Sprendimas parengtas vadovaujantis Ukmergės rajono savivaldybės tarybos 2019 m. rugpjūčio 29 d. sprendimu Nr. 7-98 sudarytos švietimo įstaigų tinklo pertvarkos darbo grupės, nagrinėjusios Ukmergės rajono Rečionių universalaus daugiafunkcio centro pertvarkymo galimybes, siekiant veiklų optimizavimo, geresnio išteklių panaudojimo ir Savivaldybės lėšų taupymo, siūlymu. Tinklo pertvarkos darbo grupės pasiūlymai 2020 m. kovo 4 d. buvo pristatyti rajono politikams.

Rečionių UDC ugdomi 4 ikimokyklinio amžiaus ir 3 priešmokyklinio amžiaus vaikai (Planuojama 2020-2021 m. m.- 7 vaikai, iš kurių 2 priešmokyklinio amžiaus), 11 vaikų lanko NVŠ būrelius, veikia biblioteka, vyksta vietos bendruomenės veikla, projektinė veikla, kultūrinė veikla (1 meno kolektyvas), sportinė veikla, organizuojamos stovyklos (yra 30 nakvynės vietų, valgykla). Visos išvardintos veiklos po likvidavimo turi išlikti kitose įstaigose. Planuojamas veiklų perdavimas parodomas lentelėje:

|  |  |  |  |  |
| --- | --- | --- | --- | --- |
| Pareigybė | UDC |  | Mažinama | Ekonomija |
| Direktorė | 1 |  | 1 | 17998 |
| Sekretorius | 0,25 |  | 0,25 | 2143 |
| Buhalteris | 0,5 |  | 0,5 | 5892 |
| Kiemsargis | 0,5 | 0,5 Jaunimo laisvalaikio centras |  |  |
| Darbininkas | 0,5 | 0,5 Jaunimo laisvalaikio centras |  |  |
| Ūkvedys | 0,5 | 0,5 Jaunimo laisvalaikio centras - administratorius |  |  |
| Valytojas | 1 | 1 Jaunimo laisvalaikio centras |  |  |
| Kultūros darbuotojas | 0,5 | 0,5 Kultūros centras |  |  |
| Auklėtoja | 1,53 | 1,52 Lopšelis-darželis „Nykštukas“ |  |  |
| Men. ugdymo pedagogas | 0,25 | 0,25 Lopšelis-darželis „Nykštukas“ |  |  |
| Auklėtojo padėjėjas | 1 | 1 Lopšelis-darželis „Nykštukas“ |  |  |
| Virėja | 1 | 1 Lopšelis-darželis „Nykštukas“ |  |  |
| Maitinimo organizatorius | 0,25 |  | 0,25 | 2143 |
| Skalbėja | 0,25 |  | 0,25 | 1850 |
| Iš viso: | 9,03 |  | 2,25 | 30026 |

Centro biudžetas metams: mokymo lėšos – 10,8 tūkst. Eur, Savivaldybės biudžeto lėšos – 103,3 tūkst. Eur (darbo užmokesčiui 82,2 tūkst. Eur, kitoms išlaidoms – 21,1 tūkst. Eur.). Įstaigos pajamos 9,8 tūkst. Eur.

***Pastato plotas – 2222.86 kv. m, teritorijos plotas – 1,5155 ha. 2020 metais baigiasi įsipareigojimai dėl dalinės renovacijos (įrengta bei aprūpinta inventoriumi ikimokyklinio ugdymo grupė, įrengti 7 poilsio kambariai, kompiuterių klasė, pakeisti viso pastato langai ir durys, įrengta vėdinimo sistema, elektros laidų instaliacija, tualetai, dušai, suremontuota aktų salė – už 192 453,73 Eur).***

***Darbo grupėje buvo svarstomi ir kiti variantai, tarp jų ir galimybė sujungti abu universalius daugiafunkcius centrus. Dviejų UDC sujungimui nebuvo pritarta, nes tuo atveju reikėtų kurti naują švietimo įstaigą kaip juridinį asmenį su nauju kodu ir pagrindine veikla – ikimokykliniu ugdymu. Šiais mokslo metais Balelių universaliajame daugiafunkciame centre ugdomi 10 vaikų, o Rečionių – 7. 2020–2021 m. m. naujai įkurtoje įstaigoje ugdytųsi 15 vaikų, dvejuose pastatuose. 2021-2022 m. m. – 15 vaikų, 2022–2023 m. m. – 11. Lėšų administravimui ekonomija sujungus abi įstaigas – 26 tūkst. per metus, o uždarius abi įstaigas ir veiklas išdalinus kitoms įstaigoms –70 tūkst. Eur.***

***Buvo organizuoti susitikimai su Rečionių universalaus daugiafunkcio centro bendruomene (2020-03-10), kuriame aptartas likvidavimo variantas, veiklų tęstinumas.***

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Centras tampa likviduojama biudžetinė įstaiga.

**4. Sprendimui įgyvendinti reikalingos lėšos ir galimi finansavimo šaltiniai:** Likvidavimo sprendimo įregistravimo Juridinių asmenų registre nustatytas mokestis, iš savivaldybės biudžeto lėšų.

**5. Priėmus sprendimą laukiami rezultatai, galimos pasekmės:**

Priėmus šį Savivaldybės tarybos sprendimą bus duota pražia Centro likvidavimo ir veiklų perdavimo procesui.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Ukmergės rajono savivaldybės tarybos sprendimai dėl veiklas perimančių įstaigų nuostatų ir didžiausio leistino pareigybių skaičiaus patvirtinimo, Ukmergės rajono savivaldybės administracijos direktoriaus įsakymai dėl Ukmergės rajono Rečionių universalaus daugiafunkcio centro turto inventorizavimo bei dokumentų perdavimo komisijų sudarymo.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nėra.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nenumatomas.

**9. Sekretoriatas priimtą sprendimą pateikia:** Ukmergės rajono savivaldybės administracijos Švietimo ir sporto, Kultūros ir turizmo, Turto valdymo ir apskaitos, Personalo ir dokumentų valdymo skyriams, Jaunimo reikalų kopordinatorei, Ukmergės rajono Rečionių universaliam daugiafunkciui centrui.

**10. Aiškinamojo rašto priedai:** nėra.

Švietimo ir sporto skyriaus

vyriausioji specialistė Irena Lukoševičienė